इस विचार को सबसे पहले ब्लेयर बोमैन ने सबके सामने रखा.उन्होंने देखा कि दूसरे ड्रिंक्स को भी इस तरह से मान्यता मिली हुई है.पिछले साल वर्ल्ड व्हिस्की डे को मिली क़ामयाबी के बाद इस शनिवार को दुनिया भर में कई आयोजन किए जा रहे हैं.एक अनुमान के मुताबिक इस तरह के आयोजनों की संख्या 120 से भी ज्यादा है.ब्लेयर बोमैन ने कहा, "मुझे उम्मीद है कि यह अगले साल से भी बड़े स्तर पर आयोजित किया जाएगा. अंटार्टिका इकलौता ऐसा महाद्वीप है जहां वर्ल्ड व्हिस्की डे से जुड़ा कोई आयोजन नहीं हो रहा है."लातिन अमरीकी देशों का अध्ययन कर रहे ब्लेयर बोमैन कहते हैं, "जैसे ही मेरी पढ़ाई खत्म होगी. मैं अपना पूरा वक्त वर्ल्ड व्हिस्की डे को दूंगा. मुझे पूरा यकीन है कि इस आयोजन में कारोबार की पूरी संभावना है और मैं उसको लेकर बहुत उत्साहित हूं."ब्लेयर ने बताया, "पिछले साल मुझे ऐसा लगता था कि कारोबार के लिहाज से लोग मुझे खारिज कर सकते थे कि एक कम उम्र का लड़का जिसके पास कोई अनुभव नहीं है. लेकिन अब ड्रिस्ट्रीब्यूटर और शराब के कारोबारी इस बात से संभावना देख रहे हैं. उन्हें लगता है कि इस मौके का फायदा उठा सकते हैं और वे इसमें शामिल होने को लेकर उत्साहित हैं."(



बीबीसी हिन्दी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर 



फ़ॉलो भी कर सकते हैं.)